

            

На **29 септември 2017** година град **Варна** отново ще бъде един от домакините на **ЕВРОПЕЙСКА НОЩ НА УЧЕНИТЕ**, мероприятие, което ще бъде организирано едновременно в над 300 града от всичките 28 страни-членки на Европейския съюз. Събитието ще се проведе от **17:00 до 22:00 ч**. във **Фестивален и конгресен център - гр. Варна.**

Институтът по океанология „Проф. Фритьоф Нансен” – БАН, гр. Варна, съвместно с Технически университет – Варна са водещи партньори за гр. Варна, а самата инициатива е в рамките на *проект FRESH (Find Researchers Everywhere and SHare), финансиран от Eвропейската комисия по Дейностите Мария Склодовска-Кюри на Програма „Хоризонт 2020” по договор за представяне на безвъзмездни средства №722790*.

Целта на проекта е да информира гражданското общество за научно-изследователските дейности на територията на Община Варна, като ги представи по достъпен и атрактивен начин. Това ще спомогне за подобряване достъпа на гражданите до резултатите от научните изследвания, въвличайки науката и обществото в едно взаимно сътрудничество.

В рамките на инициативата **Европейска нощ на учените 2017** са обявени няколко конкурса с награден фонд, в които всеки желаещ може да вземе участие. За повече информация:

<https://nauka.bg/konkurs-poezia-nosht-na-uchenite/>

<https://nauka.bg/fresh-video-2017/>

<https://nauka.bg/fresh-voices-2017/>

<https://nauka.bg/fresh-girls-2017/>

<https://nauka.bg/fresh-touch-2017/>

Не пропускайте Европейска нощ на учените 2017!

Заповядайте и преоткрийте науката и значението и за обществото!